<https://youtu.be/b33nPA1qCmY> - Лекција

СВЕ ЧЕКА НА ЉУБАВ ЧОВЕКА

Христово исцељење болесника у бањи Витезди

 Током неког празника Исус је дошао у Јерусалим. А у Јерусалиму је постојала бања која се зове Витезда. Веровало се да када анђео Господњи сиђе и узбурка воду у базену ове бање свако ко би први ушао у воду оздравио би, ма од какве болести да је болестан. Због тога су око тог базена лежали многобројни тешки болесници који су чекали да се вода заталаса па да уђу у њу.

Посетивши ову бању Исус је наишао на човека који је тридесет и осам година био толико болестан да није могао да се креће. Разумевши да је човек много година болестан и да се веома мучи, Исус га упита да ли жели да буде здрав.

На то му болесник одговори: Господе, човека немам, да ме спусти у бању када се узбурка вода; а када ја дођем, други уђе у њу пре мене! Потресен судбином овог несрећног човека Исус одлучи да му помохне. Рече му Исус: Устани узми своју постељу и иди! И одмах оздрави овај човек и узе своју постељу и оде здрав.

Болесник из бање Витезди је тридесет и осам година чекао на нечију љубав како би могао да оздрави. Његове речи „човека немам“ откривају нам да нико не може да постоји сам и да смо сви једни други потребни. „Човека немам“ значило је и да болесник из приче нема никога коме је толико важан да би пре помогао њему него себи. Управо у таквој помоћи открива се права љубав која има способност да препорађа и лечи. Свакоме од нас је од других потребна таква љубав, али и другима је таква љубав потребна и од нас. Таква љубав међутим, није потребна само људима. Она је потребна и свој природи.

После многих година чекања болесник је коначно пронашао човека који ће му својом љубаљу помоћи да оздрави. Тачније Син Божји Исус Христос је пронашао њега. Као што је претворио воду у вино Исус је сада пробразио болесног човека у здравог. Тиме нам је открио да излечење, односно спасеље људи, али и читаве природе долази од Сина Божјих. Другим речина открио нам је да љубав на коју све чека не долази из неке бање бећ кроз човека који је у заједници са Богом. Такав човек је истинска бања која препорађа сав свет.

Одговори

Како се зове бања која се помиње у причи?

Колико година је човек којег је Христос исцелио био болестан?

Шта је болесник рекао Христу да му недостаје да би могао да оздрави?

Ко се према теби односи као човек?

Према коме си ти односиш као прави човек?

На које начине се трудиш да помогнеш природи?

Задатак

Испричај неки догађај из твог живота када си својом љубаљу према људима или природи успео да нешто промениш на боље.